8.8.2006 Den Europæiske Unions Tidende L 217/29 KOMMISSIONEN KOMMISSIONENS BESLUTNING af 3. august 2006 om ændring af bilag XI til Rådets direktiv 2003/85/EF for så vidt angår listen over laboratorier, som har tilladelse til at håndtere levende mund- og klovesygevirus til fremstilling af vaccine (meddelt under nummer K(2006) 3447) (EØS-relevant tekst) (2006/552/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2003/85/EF af 29. september 2003 om FEF-foranstaltninger til bekæmpelse af mund- og klovesyge, om ophævelse af direktiv 85/511/EØF og beslutningerne 89/531/EØF og 91/665/EØF og om ændring af direktiv 92/46/EØF (!), særlig artikel 67, stk. 2, og ud fra følgende betragtninger: ) Direktiv 2003/85/EF omfatter bestemmelser om mini- mumsbekæmpelsesforanstaltninger, der skal anvendes ved udbrud af mund- og klovesyge, og visse forebyg- gende foranstaltninger, der skal give de kompetente myndigheder og landbrugsbefolkningen mere viden om og gøre dem bedre forberedt på mund- og klovesyge. Blandt de forebyggende foranstaltninger i direktiv 2003/85/EF er bestemmelsen om, at medlemsstaterne skal sikre, at håndtering af levende mund- og klovesyge- virus med henblik på fremstilling af inaktiverede anti- gener til fremstilling af vacciner eller fremstilling af vacciner og dermed forbunden forskning kun finder sted på de godkendte laboratorier, der er opført i del B i bilag XI til nævnte direktiv. De kompetente myndigheder i Tyskland har officielt underrettet Kommissionen om ændringer vedrørende (1) EUT L 306 af 22.11.2003, s. 1. Ændret ved Kommissionens beslut- ning 2005/615/EF (EUT L 213 af 18.8.2005, s. 14). producenter af mund- og klovesygevacciner i Tyskland. Tyskland har fornyet den fornødne sikkerhedsgaranti for det laboratorium, der ligger i Tyskland. Af sikkerhedshensyn er det vigtigt at holde listen i direktiv 2003/85/EF over laboratorier, som har tilladelse til at håndtere levende mund- og klovesygevirus til frem- stilling af vaccine, ajourført. Det er derfor nødvendigt at erstatte listen i del B i bilag XI til direktiv 2003/85/EF over laboratorier, som har tilladelse til at håndtere levende mund- og klovesygevirus til fremstilling af vaccine, med listen i bilaget til denne beslutning. Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET FØLGENDE BESLUTNING: Artikel 1 Del B i bilag XI til direktiv 2003/85/EF affattes som angivet i bilaget til denne beslutning. Artikel 2 Denne beslutning anvendes fra den 3. juli 2006.